ai4bharat/Pralekha huggingface dataset:
প্রধানমন্ত্রীরদপ্তর
জার্মানীতে অনুষ্ঠিত জি-৭ শীর্ষ সম্মেলনে ‘এক সঙ্গে শক্তিশালী: খাদ্য সুরক্ষা ও লিঙ্গ সমতার প্রসার’ শীর্ষক অধিবেশনে প্রধানমন্ত্রীর বক্তব্য
নয়াদিল্লি, ২৭ জুন, ২০২২
সুধীবৃন্দ,
আমরা এমন এক সময় মিলিত হয়েছি, যখন সারা বিশ্ব জুড়ে এক উত্তেজনা বিরাজ করছে। ভারত সবসময়েই শান্তির পক্ষে। বর্তমান পরিস্থিতিতেও আমরা কূটনৈতিক পদ্ধতিতে আলোচনার পক্ষে মতপ্রকাশ করছি। এই ভূ-রাজনৈতিক উত্তেজনার প্রভাব শুধুমাত্র ইউরোপের মধ্যেই সীমাবদ্ধ নেই। জ্বালানী ও খাদ্যশস্যের মূল্যবৃদ্ধির প্রভাব সব দেশের উপরই পড়ছে। উন্নয়নশীল দেশগুলি জ্বালানী ও নিরাপত্তা ক্ষেত্রে সমস্যার সম্মুখীন। সঙ্কটের এই সময়ে ভারত বহু দেশকে খাদ্যশস্য সরবরাহ করেছে। গত কয়েক মাসে আমরা আফগানিস্তানে প্রায় ৩৫ হাজার টন গম পাঠিয়েছি। এমনকি, প্রবল ভূমিকম্পের পর সেখানে ভারতই প্রথম ত্রাণ সামগ্রী পাঠিয়েছে। শ্রীলঙ্কাকে আমরা খাদ্য সঙ্কট থেকে বেরিয়ে আসতে সাহায্য করছি।
এ প্রসঙ্গে অর্থাৎ আন্তর্জাতিক খাদ্য নিরাপত্তার বিষয়ে আমার কিছু পরামর্শ আছে। প্রথমত, আমাদের সারের সহজলভ্যতার উপর গুরুত্ব দেওয়া উচিৎ। আন্তর্জাতিক স্তরে সারের সরবরাহ-শৃঙ্খল বজায় রাখতে প্রয়োজনীয় পদক্ষেপ নিতে হবে। ভারতে আমরা সার উৎপাদন বৃদ্ধিতে উদ্যোগী হয়েছি। এ বিষয়ে জি৭ গোষ্ঠীভুক্ত দেশগুলি থেকে আমরা সাহায্য চাইছি। দ্বিতীয়ত, জি৭ গোষ্ঠীভুক্ত দেশগুলির সঙ্গে তুলনা করলে ভারতে কৃষি ক্ষেত্রে বিপুল মানবসম্পদ রয়েছে। কৃষি কাজে ভারতীয়দের দক্ষতা জি৭ গোষ্ঠীভুক্ত কয়েকটি দেশে চিজ এবং জলপাই-এর পরম্পরাগত উৎপাদনে নতুন প্রাণের সঞ্চার করেছে। জি৭ সদস্য রাষ্ট্রগুলির মধ্যে যদি এমন একটি পরিকাঠামো তৈরি করা যায়, যেখানে ভারতীয়দের কৃষি কাজের দক্ষতাকে বিপুলভাবে প্রয়োগ করা যায়, তা হলে কেমন হয়? ভারতীয় কৃষকদের পরম্পরাগত দক্ষতার সাহায্যে জি৭ গোষ্ঠীভুক্ত দেশগুলিতে খাদ্য নিরাপত্তা নিশ্চিত হওয়া সম্ভব।
আগামী বছর বিশ্ব জুড়ে আন্তর্জাতিক মিলেট বর্ষ উদযাপিত হবে। এই উপলক্ষে আমরা মিলেট অর্থাৎ জোয়ার, বাজরা এবং রাগির পুষ্টিকর দিকগুলি সম্পর্কে প্রচার চালাবো। বিশ্বে খাদ্য নিরাপত্তা নিশ্চিত করার ক্ষেত্রে মিলেট গুরুত্বপূর্ণ ভূমিকা পালন করতে পারে। এই অবকাশে আমি আপনাদের ভারতে প্রাকৃতিক পদ্ধতিতে কৃষি কাজের মাধ্যমে যে বিপ্লব সংগঠিত হচ্ছে, সেই প্রসঙ্গটি উল্লেখ করছি। আপনাদের বিশেষজ্ঞরা এই বিষয়টি নিয়ে পরীক্ষা-নিরীক্ষা চালাতে পারেন। আমরা আপনাদের সকলের মধ্যে ‘নন্-পেপার'  পদ্ধতিতে এই বিষয়টি ভাগ করে নিয়েছি।
মাননীয় নেতৃবৃন্দ,
লিঙ্গ সমতার বিষয়ে ভারতের উদ্যোগের ধারায় পরিবর্তন এসেছে। আগে ‘মহিলাদের উন্নয়ন’ এই ভাবনায় বিভিন্ন উদ্যোগ বাস্তবায়িত হ’ত। আর এখন ‘মহিলাদের নেতৃত্বে উন্নয়ন’ হচ্ছে। অতিমারীর সময় ৬০ লক্ষেরও বেশি সামনের সারিতে থাকা ভারতীয় মহিলা কর্মীরা আমাদের নাগরিকদের নিরাপত্তা নিশ্চিত করেছে। টিকা উদ্ভাবন ও নমুনা পরীক্ষার কিট তৈরিতে আমাদের মহিলা বিজ্ঞানীদের বিপুল অবদান ছিল। ভারতের গ্রামাঞ্চলে ১০ লক্ষেরও বেশি মহিলা সেবিকা স্বাস্থ্য ব্যবস্থায় গুরুত্বপূর্ণ ভূমিকা পালন করছেন – এদের আমরা আশা কর্মী বলে থাকি। গত মাসে বিশ্ব স্বাস্থ্য সংস্থা ‘২০০২ গ্লোবাল লিডার্স অ্যাওয়ার্ড’ সম্মানে ভারতীয় আশা কর্মীদের সম্মানিত করেছেন।
ভারতে স্থানীয় প্রশাসন থেকে কেন্দ্রীয় সরকার পর্যন্ত সব নির্বাচিত সদস্যদের সংখ্যার নিরিখে আমরা বলতে পারি, অর্ধেকের বেশি সদস্যই মহিলা। এই সংখ্যাটি কয়েক লক্ষ। ভারতীয় মহিলারা বিভিন্ন সিদ্ধান্ত গ্রহণে কতটা সক্রিয় এর মধ্য দিয়ে তা প্রতিফলিত হচ্ছে। আগামী বছর জি-২০ গোষ্ঠীর সভাপতির দায়িত্ব পালন করবে ভারত। জি-২০ মঞ্চ থেকে কোভিড পরবর্তী সময়ের পুনর্গঠন সহ বিভিন্ন বিষয় নিয়ে আমরা জি-৭ গোষ্ঠীভুক্ত রাষ্ট্রগুলির সঙ্গে আলাপ-আলোচনা চালাব।
ধন্যবাদ।
প্রধানমন্ত্রী মূল ভাষণটি হিন্দিতে দিয়েছেন।
PG/CB/SB
(
শিল্পওবাণিজ্যমন্ত্রক
স্টার্ট আপ প্রতিষ্ঠানগুলির জন্য কর ছাড়
নয়াদিল্লি, ২৬ জুন ২০১৯
১৯৬১ সালে আয়কর আইনের ৫৬ নম্বর ধারা ২  উপধারা অনুযায়ী, ভেঞ্চার ক্যাপিটাল ফান্ড থেকে যে সমস্ত স্টার্ট আপ প্রতিষ্ঠানে বিনিয়োগ হয়, তারা কর ছাড়ের সুযোগ পায়। ভেঞ্চার ক্যাপিটাল ফান্ডের আওতাভুক্ত অ্যাঞ্জেল ফান্ডও এই সুবিধা পেয়ে থাকে। শিল্পোন্নয়ন এবং আন্তঃবাণিজ্য দপ্তরের সিদ্ধান্ত অনুযায়ী স্টার্ট আপ সংস্থাগুলিকে চাহিদা অনুযায়ী করের আওতার বাইরে রাখা হয়। বিভিন্ন স্টার্ট আপ সংস্থার প্রতিনিধিদের সঙ্গে আলোচনার পর কেন্দ্রীয় রাজস্ব মন্ত্রকের ২০১৮ সালের ২৪শে ডিসেম্বরের নির্দেশ অনুযায়ী কোনও সংস্থার বকেয়া কর নেওয়া যাবে না। শিল্পোন্নয়ন এবং আন্তঃবাণিজ্য দপ্তর অ্যাঞ্জেল ট্যাক্স ছাড়ের আওতায় যে সমস্ত স্টার্ট আপ সংস্থা আবেদন করেছে, সেগুলি বিবেচনার জন্য গ্রহণ করেছে। ২১শে জুন পর্যন্ত এ ধরণের ৯৪৪টি আবেদন গ্রহণ করা হয়েছে, যার মধ্যে ৩৯টি আবেদন অসম্পূর্ণ। ২০৩টি আবেদন আগেও করা হয়েছিল। কেন্দ্রীয় প্রত্যক্ষ কর পর্ষদ ৭০২টি স্টার্ট আপ সংস্থার কর মকুব করেছে।
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল আজ লোকসভায় আজ এক প্রশ্নের লিখিত জবাবে এই তথ্য জানিয়েছেন।
CG/CB/SB
(Visitor Counter : 152
প্রতিরক্ষামন্ত্রক
বাংলাদেশের হাইকমিশনার বিশাখাপত্তনমে বিএনএস সমুদ্র অভিযান জাহাজে উপস্থিত ১৯৭১ সালের যুদ্ধে অংশ নেওয়া প্রবীণ নৌ সেনাদের সম্বর্ধনা জানিয়েছেন
নতুন দিল্লি, ৬ অক্টোবর, ২০২১
জাতির জনক বঙ্গবন্ধু শেখ মুজিবর রহমানের জন্মশতবার্ষিকী উদযাপনের অঙ্গ হিসেবে বাংলাদেশের হাই কমিশনার মহম্মদ ইমরান ১৯৭১ সালে বাংলাদেশের স্বাধীনতায় ভারতীয় নৌবাহিনীর অবদানের কথা স্বীকার করে ১০ জন প্রবীণ ভারতীয় নৌসেনাকে সম্মান প্রদান করেছেন । গতকাল  বিশাখাপত্তনমে বিএনএস সমুদ্র অভিযান জাহাজে এই অনুষ্ঠানের আয়োজন করা হয় । ইস্টার্ন ফ্লিটের ফ্ল্যাগ অফিসার কমান্ডিং রিয়ার অ্যাডমিরাল তরুণ সোবতী সহ অন্যান্য নৌ আধিকারিকরা এই অনুষ্ঠানে উপস্থিত ছিলেন ।
CG/SS/RAB
(Visitor Counter : 120
সারওরসায়নমন্ত্রক
ভারতের অন্যতম বৃহৎ প্রথম ভার্চ্যুয়াল ‘হেলথ কেয়ার ও হাইজিন প্রদর্শনী ২০২০’ উদ্বোধন করলেন শ্রী মান্ডভিয়া
নয়াদিল্লি, ২২ জুন, ২০২০
কেন্দ্রীয় রসায়ন ও সার প্রতিমন্ত্রী শ্রী মনসুখ মান্ডভিয়া আজ ভারতের অন্যতম বৃহৎ এবং স্বাস্থ্য পরিষেবা ও স্বাস্থ্যবিধি সংক্রান্ত প্রথম প্রদর্শনী ২০২০ উদ্বোধন করেছেন। বণিকসভা ফিকি এই কর্মশিবিরের আয়োজক।
ভারতে এটি প্রথম এ ধরনের অন্যতম বৃহৎ ভার্চ্যুয়াল প্রদর্শনী, যা এক নতুন দিশার সূচনা করতে চলেছে। এ ধরনের উদ্যোগ এখানে ব্যবসায়িক কাজকর্ম অনলাইনে পরিচালিত হবে। তাই, ডিজিটাল ইন্ডিয়া কর্মসূচি এ ধরনের উদ্যোগকে সফল করে তুলতে সুদূরপ্রসারী ভূমিকা নিতে পারে।
এই উপলক্ষে শ্রী মান্ডভিয়া বলেন, আত্মনির্ভর ভারত গঠনের জন্য এক অনুকূল পরিবেশ গড়ে তোলার চেষ্টা হচ্ছে, যা বিভিন্ন ক্ষেত্রের দেশীয় উৎপাদনের প্রসারে সহায়ক হবে। ২০১৪ সাল থেকে বর্তমান কেন্দ্রীয় সরকার যে সমস্ত উদ্যোগ গ্রহণ করেছে, সেকথাও তিনি উল্লেখ করেন। প্রতিটি বাড়িতে শৌচাগারের সুবিধার প্রসঙ্গ উল্লেখ করে শ্রী মান্ডভিয়া বলেন, আয়ুষ্মান ভারত কর্মসূচির আওতায় ১০ কোটি পরিবারকে স্বাস্থ্য বিমার সুবিধা দেওয়া হচ্ছে। স্বচ্ছ ভারত অভিযান গ্রহণ করা হয়েছে। মাত্র ১ টাকার বিনিময়ে মহিলাদের সুবিধা স্যানিটারি ন্যাপকিন সরবরাহ করা হচ্ছে।
শ্রী মান্ডভিয়া বাল্ক ড্রাগ পার্ক এবং মেডিকেল ডিভাইস পার্ক গড়ে তোলার জন্য সরকারের সদ্য ঘোষিত নীতির কথা উল্লেখ করে শ্রী মান্ডভিয়া বলেন, বেসরকারি সংস্থাগুলিকে সর্বতোভাবে সাহায্যের জন্য সরকার প্রস্তুত রয়েছে।
আত্মনির্ভর ভারত গঠনের লক্ষ্যে সরকারের ঘোষিত এ ধরনের নীতি কার্যকর ভূমিকা নিতে পারে বলেও তিনি অভিমত প্রকাশ করেন। তিনি আরও জানান, স্বাস্থ্য পরিকাঠামো থেকে রোগী শয্যা, পিপিই কিট উৎপাদন থেকে মাস্ক, ভেন্টিলেটর ও চিকিৎসা সরঞ্জাম উৎপাদনের ক্ষেত্রে বেসরকারি সংস্থাগুলিও এগিয়ে এসেছে। আয়ুষ চিকিৎসা পদ্ধতি, বিশেষ করে যোগচর্চার উপকারিতার কথা উল্লেখ করে শ্রী মান্ডভিয়া বলেন, রোগ প্রতিরোধক ক্ষমতা বাড়াতে যোগের বিকল্প নেই। ‘করোনা সঙ্কট মোকাবিলায় সরকারের প্রয়াসগুলিতে চিরাচরিত চিকিৎসা পদ্ধতি গুরুত্বপূর্ণ ভূমিকা পালন করছে”, বলেও শ্রী মান্ডভিয়া অভিমত প্রকাশ করেন।
(CG/BD/SB
শ্রমওকর্মসংস্থানমন্ত্রক
শ্রম ক্ষেত্রে সংস্কার সংক্রান্ত বিল
নয়াদিল্লি, ০৮ জুলাই, ২০১৯
দেশে বর্তমানে কার্যকর কেন্দ্রীয় শ্রম আইনগুলির বিভিন্ন ধারায় পরিবর্তন, সংশোধন এবং আরও সরল করে তোলার মাধ্যমে কেন্দ্রীয় শ্রম ও কর্মসংস্থান মন্ত্রক শ্রমিকদের বেতন; শ্রমিক-শিল্প সম্পর্ক; সামাজিক নিরাপত্তা সহ পেশাগত নিরাপত্তা, স্বাস্থ্য এবং কর্ম ক্ষেত্রের পরিবেশ - এই ৪টি শ্রম সংক্রান্ত বিধির খসড়া প্রণয়নের লক্ষ্যে প্রয়োজনীয় উদ্যোগ গ্রহণ করেছে। এই ৪টি শ্রমবিধিতে শ্রমিকদের বেতন, সামাজিক সুরক্ষা, নিরাপত্তা, স্বাস্থ্য ও বিবাদ নিষ্পত্তি ব্যবস্থা সংক্রান্ত বিভিন্ন ধারার উল্লেখ রয়েছে। খসড়া শ্রমবিধি রূপায়ণের উদ্যোগ কার্যকর হলে শ্রমিক শ্রেণীর বেতন, নিরাপত্তা, সামাজিক সুরক্ষা সহ কর্মক্ষেত্রে নিরাপদ ও আদর্শ পরিবেশ বহুলাংশে সুনিশ্চিত হবে। লোকসভায় আজ প্রশ্নোত্তরপর্বে এক প্রশ্নের লিখিত জবাবে এই তথ্য দিয়েছেন শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার।
তিনি আরও জানান, কর্মচারী রাজ্য বিমা নিগম এবং কর্মচারী ভবিষ্যনিধি সংগঠনকে অন্যান্য কেন্দ্রীয় প্রকল্পগুলির সঙ্গে মিশিয়ে দেওয়ার কোনও প্রস্তাব বর্তমানে নেই। এমনকি, সামাজিক সুরক্ষা তহবিলের বেসরকারিকরণেরও কোনও প্রস্তাব মন্ত্রকের কাছে নেই বলে মন্ত্রী স্পষ্ট জানান।
CG/BD/SB
(Visitor Counter : 134
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী স্ট্রিট ভেন্ডর আত্মনির্ভর নিধি  প্রকল্পের সময়সীমা মার্চ থেকে বাড়িয়ে ২০২৪ – এর ডিসেম্বর পর্যন্ত করার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে প্রাইম মিনিস্টার স্ট্রিট ভেন্ডর্স আত্মনির্ভর নিধি  প্রকল্পের সময়সীমা মার্চ থেকে বাড়িয়ে ২০২৪ – এর ডিসেম্বর পর্যন্ত করার প্রস্তাব অনুমোদিত হয়েছে। জামানতমুক্ত স্বল্প মূল্যের ঋণের এই প্রকল্পটি রাস্তার হকারদের ডিজিটাল পদ্ধতিতে লেনদেনে উৎসাহিত করেছে এবং হকার ও তাঁদের পরিবারের সর্বাঙ্গীন আর্থ-সামাজিক উন্নয়ন ঘটেছে।
এই প্রকল্পের মাধ্যমে রাস্তার হকাররা সহজেই জামানত মুক্ত ঋণ পেয়ে থাকেন। প্রকল্পটির জন্য ৫ হাজার কোটি টাকার ঋণের ব্যবস্থা করা হয়েছিল। আজকের অনুমোদনের পর তা বেড়ে হ’ল – ৮ হাজার ১০০ কোটি টাকা। এর ফলে, রাস্তার হকারদের মূলধন পেতে সুবিধা হবে, তাঁদের ব্যবসার প্রসার ঘটবে এবং তাঁরা আরও স্বনির্ভর হয়ে উঠবেন। বাজেটে ডিজিটাল লেনদেনকে উৎসাহিত করতে পিএম স্বনিধি প্রকল্পের হকারদের টাকা ফেরৎ দেওয়ার অঙ্ক বাড়ানো হয়েছে। এর ফলে, শহরাঞ্চলে ১ কোটি ২০ লক্ষেরও বেশি নাগরিক এই প্রকল্পের সুবিধা পাবেন।
পিএম স্বনিধি প্রকল্পে যথেষ্ট সাফল্য পাওয়া গেছে। ২৫শে এপ্রিল পর্যন্ত প্রকল্পের জন্য ৩১ লক্ষ ৯০ হাজার ঋণের প্রস্তাব অনুমোদিত হয়েছে। ইতিমধ্যেই ২৯ লক্ষ ৬০ হাজার ঋণ দেওয়া হয়েছে। এর মোট পরিমাণ ২ হাজার ৯৩১ কোটি টাকা। দ্বিতীয় কিস্তির ঋণ বাবদ ২ লক্ষ ৩০ হাজার ঋণের প্রস্তাব অনুমোদিত হয়েছে। ইতিমধ্যেই ১ লক্ষ ৯০ হাজার ঋণ দেওয়া হয়েছে, যার মোট পরিমাণ ৩৮৫ কোটি টাকা। সুবিধাভোগী রাস্তার হকাররা ১৩ কোটি ৫০ লক্ষেরও বেশি ডিজিটাল পদ্ধতিতে আর্থিক লেনদেন করেছেন। এর জন্য তাঁরা ১০ কোটি টাকা ক্যাশব্যাক সুবিধা পেয়েছেন। এছাড়াও, সুদের উপর ভর্তুকি বাবদ ৫১ কোটি টাকা সুবিধাভোগীদের দেওয়া হয়েছে।
মহামারীর ফলে উদ্ভূত পরিস্থিতিতে ২০২০’র জুন মাসে ক্ষুদ্র ব্যবসায়ীদের সাহায্যার্থে এই প্রকল্পের সূচনা হয়। মূলধনের অভাবে এইসব ব্যবসায়ীরা যথেষ্ট সমস্যায় ছিলেন। এখন এই প্রকল্পের সময়সীমা ২০২৪ সালের ডিসেম্বর পর্যন্ত বাড়ানোর ফলে সংশ্লিষ্ট সুবিধাভোগীরা তাঁদের ব্যবসা বাড়াতে পারবেন। এই কাজে তাঁরা প্রথাগতভাবে ঋণের সুবিধা পাবেন। এই প্রকল্পের ফলে ডিজিটাল পদ্ধতিতে আর্থিক লেনদেন বাড়ার ফলে ঋণদাতা সংস্থাগুলির অনুৎপাদক সম্পদের পরিমাণ কম হয়েছে এবং রাস্তার হকার ও তাঁদের পরিবারের সর্বাঙ্গীন আর্থ-সামাজিক উন্নয়ন ঘটেছে।
CG/CB/SB
(Visitor Counter : 76
প্রধানমন্ত্রীরদপ্তর
জাতীয় ভোটার দিবস উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী জাতীয় ভোটার দিবস উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “জাতীয় ভোটার দিবসের শুভেচ্ছা। এবারের থিম বা মূল ভাবনা – ‘ভোট দেওয়ার মতো গুরুত্বপূর্ণ আর কিছু নেই, আমি অবশ্যই ভোট দিই’ – এই বার্তা থেকে অনুপ্রেরণা নিয়ে সকলকে নির্বাচনে সক্রিয়ভাবে অংশগ্রহণ করার এবং আমাদের গণতন্ত্রকে আরও মজবুত করতে একযোগে কাজ করার আহ্বান জানাই। আমি এই ক্ষেত্রে ভারতের নির্বাচন কমিশনের প্রচেষ্টারও প্রশংসা করি”।
PG/PM/SB
(
যুবওক্রীড়াবিষয়কমন্ত্রক
মঙ্গোলিয়ায় সিনিয়র এশিয়ান চ্যাম্পিয়নশিপে ৩০ জন কুস্তিগীরের অংশগ্রহণের জন্য সাই ১ কোটি ২৮ লক্ষ টাকা মঞ্জুর করেছে
নয়াদিল্লি, ১৮ এপ্রিল, ২০২২
টোকিও অলিম্পিকে অংশগ্রহণকারী অংশু মালিক মঙ্গোলিয়ায় সিনিয়র এশিয়ান চ্যাম্পিয়নশিপে ভালো ফলের ব্যাপারে অত্যন্ত আশাবাদী। আগামীকাল থেকে এই প্রতিযোগিতা শুরু হচ্ছে। ভারতীয় কুস্তিগীরদের কাছে এ বছরের শেষ নাগাদ কমনওয়েলথ গেমস ও এশিয়ান গেমসে ভালো ফলের নিরিখে এই প্রতিযোগিতা অত্যন্ত তাৎপর্যপূর্ণ হয়ে উঠেছে। মঙ্গোলিয়ায় অনুষ্ঠিত হতে চলা সিনিয়র পর্যায়ের এই প্রতিযোগিতায় ফ্রি-স্টাইল এবং গ্রেকো-রোমান বিভাগে ভারতীয় পুরুষ দলে ২০ জন কুস্তিগীর রয়েছেন। এছাড়াও, মহিলা বিভাগে ১০ জন কুস্তিগীর প্রতিযোগিতায় অংশ নেবেন।
স্পোর্টর্স অথরিটি অফ ইন্ডিয়া বা সাই সিনিয়র এশিয়ান চ্যাম্পিয়নশিপে ভারতীয় পুরুষ ও মহিলা দলের অংশগ্রহণের জন্য ১ কোটি ২৮ লক্ষ টাকা মঞ্জুর করেছে। চলতি বছরের শেষ দিকে কমনওয়েলথ গেমস এবং এশিয়ান গেমসের আগে মহাদেশীয় পর্যায়ের এই প্রতিযোগিতা প্রস্তুতির দিক থেকে অত্যন্ত গুরুত্বপূর্ণ হয়ে উঠতে চলেছে। টোকিও অলিম্পিকে পদক জয়ী রবি দহিয়া এবং বজরং পুনিয়াও প্রতিযোগিতায় অংশ নিতে চলেছেন।
“এর আগে আমি একাধিক আন্তর্জাতিক পর্যায়ের শিবিরে অংশ নিয়েছি এবং লক্ষ্ণৌতে সাই-এর জাতীয় প্রশিক্ষণ কেন্দ্রটিতে বিশ্বমানের যে সমস্ত সুবিধা রয়েছে তাতে আমি অত্যন্ত সন্তুষ্ট” বলে জানিয়েছেন কুস্তিগীর অংশু মালিক। তিনি এজন্য ভারতীয় কুস্তি ফেডারেশনকে ধন্যবাদ জানিয়ে বলেছেন, এ বছরের শেষ দিকে কমনওয়েলথ গেমস এবং এশিয়ান গেমসের আগে এ ধরনের প্রস্তুতি শিবির আয়োজন নিঃসন্দেহে সাই-এর গুরুত্বপূর্ণ পদক্ষেপ।
প্রতিভাবান কুস্তিগীর অংশু লক্ষ্ণৌ-এর শিবির সম্পর্কে আরও বলেছেন, “আমি এবং আমার সতীর্থরা মঙ্গোলিয়ায় এই প্রতিযোগিতায় ভালো ফলের ব্যাপারে অত্যন্ত আশাবাদী।”
উল্লেখ করা যেতে পারে, সিনিয়র পর্যায়ে এশিয়ান চ্যাম্পিয়নশিপের আগে ভারতীয় মহিলা কুস্তিগীররা লক্ষ্ণৌ-এর প্রশিক্ষণ কেন্দ্রেই অনুশীলনে মগ্ন ছিলেন। অন্যদিকে, ভারতীয় পুরুষ কুস্তিগীররা হরিয়ানার সোনেপত-এ সাই-এর আঞ্চলিক কেন্দ্রে প্রস্তুতি নিচ্ছিলেন।
সিনিয়র এশিয়ান চ্যাম্পিয়নশিপে অংশগ্রহণকারী ভারতীয় দল নিম্নরূপ :
পুরুষ দলের সদস্যরা :
ফ্রি-স্টাইল বিভাগ : রবি দহিয়া, মঙ্গল কাদিয়ান, বজরং পুনিয়া, নবীন, যশ, গৌরব বলিয়ান, দীপক পুনিয়া, ভিকি, সত্যবর্ত কাদিয়ান, অনিরুদ্ধ কুমার।
গ্রেকো-রোমান বিভাগ : অর্জুন হালাকুরকি, জ্ঞানেন্দর, নীরজ, সচিন শেরাওয়াত, বিকাশ, সজন, হরপ্রীত সিং, সুনীল কুমার, রবি, প্রেম।
মহিলা দলের সদস্যরা :
মণীষা, স্বাতী সিন্ধে, সুষমা শোকিন, অংশু মালিক, সরিতা মোর, মণীষা, রাধিকা, সোনিকা হুডা, নিক্কি, সুদেশ।
CG/BD/DM/
(Visitor Counter : 97
কেন্দ্রীয়মন্ত্রিসভা
প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে কেন্দ্রীয় মন্ত্রিসভার শোক জ্ঞাপন
শ্রী প্রণব মুখোপাধ্যায়ের স্মরণে ২ মিনিট নীরবতা পালন
নয়াদিল্লি, ০১ সেপ্টেম্বর, ২০২০
কেন্দ্রীয় মন্ত্রিসভা প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে শোক প্রকাশ করেছে।
কেন্দ্রীয় মন্ত্রিসভা শ্রী মুখোপাধ্যায়ের স্মরণে ২ মিনিট নীরবতা পালন করেছে।
মন্ত্রিসভা আজ একটি সিদ্ধান্ত অনুমোদন করেছে :
“কেন্দ্রীয় মন্ত্রিসভা প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে গভীর শোক প্রকাশ করছে।
তাঁর প্রয়াণে দেশ একজন বিশিষ্ট নেতা ও অসামান্য সাংসদকে হারালো।
ভারতের ত্রয়োদশ রাষ্ট্রপতি শ্রী প্রণব মুখোপাধ্যায়ের প্রশাসনিক কাজে অতুলনীয় অভিজ্ঞতা ছিল। তিনি বিদেশ, প্রতিরক্ষা, কেন্দ্রীয় বাণিজ্য ও অর্থ মন্ত্রকের দায়িত্ব সামলেছেন।
১৯৩৫ সালের ১১ই ডিসেম্বর পশ্চিমবঙ্গের বীরভূম জেলার ছোট্ট গ্রাম মিরাটি-তে তাঁর জন্ম। শ্রী মুখোপাধ্যায় ইতিহাস ও রাষ্ট্র বিজ্ঞানে স্নাতকোত্তর ডিগ্রি লাভ করা ছাড়াও কলকাতা বিশ্ববিদ্যালয় থেকে আইনে ডিগ্রি লাভ করেছিলেন। তাঁর কর্মজীবন শুরু হয় কলেজে শিক্ষকতা এবং সাংবাদিকতার মধ্য দিয়ে। তাঁর স্বাধীনতা সংগ্রামী বাবার অনুপ্রেরণায় শ্রী মুখোপাধ্যায় জনসেবা শুরু করেন – এর ফলশ্রুতিতে ১৯৬৯ সালে তিনি রাজ্যসভার সাংসদ নির্বাচিত হন।
শ্রী মুখোপাধ্যায় ১৯৭৩ – ৭৫ সাল পর্যন্ত শিল্প, জাহাজ চলাচল এবং পরিবহণ মন্ত্রকের উপমন্ত্রী এবং অর্থ দপ্তরের প্রতিমন্ত্রী ছিলেন। ১৯৮২ সালে তিনি অর্থমন্ত্রীর দায়িত্ব গ্রহণ করেন। ১৯৮০-৮৫ সাল পর্যন্ত তিনি ছিলেন রাজ্যসভার নেতা। ১৯৯১-৯৬ সাল পর্যন্ত তিনি যোজনা কমিশনের ডেপুটি চেয়ারম্যানের দায়িত্ব সামলেছেন। একই সঙ্গে, ১৯৯৩-৯৫ সাল পর্যন্ত কেন্দ্রীয় বাণিজ্য মন্ত্রী, ১৯৯৫-৯৬ বিদেশ মন্ত্রী এবং ২০০৪-০৬ পর্যন্ত প্রতিরক্ষা মন্ত্রী হিসাবে তিনি দায়িত্ব পালন করেন। এরপর, তিনি আবারও ২০০৬-০৯ পর্যন্ত বিদেশ মন্ত্রী এবং ২০০৯-১২ পর্যন্ত অর্থমন্ত্রী ছিলেন। ২০০৪-১২ সাল পর্যন্ত তিনি ছিলেন লোকসভার নেতা।
শ্রী প্রণব মুখোপাধ্যায় ২০১২’র ২৫শে জুলাই রাষ্ট্রপতির দায়িত্ব গ্রহণ করেন। তাঁর পাঁচ বছরের পূর্ণ মেয়াদে তিনি দেশের সর্বোচ্চ পদের দায়িত্ব মর্যাদার সঙ্গে পালন করেছেন। জাতীয় এবং আন্তর্জাতিক বিভিন্ন বিষয়ে তাঁর পান্ডিত্য ও মানবিক দৃষ্টিভঙ্গী অবিস্মরণীয়।
শ্রী মুখোপাধ্যায় শুধুমাত্র একজন একনিষ্ঠ পাঠকই ছিলেন না, ভারতের অর্থনীতি ও দেশ গঠনের উপর তিনি একাধিক বই-ও লিখেছেন। ১৯৯৭ সালে সেরা সাংসদের পুরস্কার, ২০০৮ সালে পদ্মবিভূষণের পাশাপাশি, তাঁকে ২০১৯ সালে দেশের সর্বোচ্চ অসামরিক সম্মান ভারতরত্নে ভূষিত করা হয়।
শ্রী মুখোপাধ্যায় আমাদের জাতীয় জীবনে তাঁর চিরস্মরণীয় প্রভাব রেখে গেছেন। তাঁর মৃত্যুতে দেশ একজন বিশিষ্ট জাতীয় নেতা, বলিষ্ঠ সাংসদ এবং বড় মাপের রাজনৈতিক ব্যক্তিত্বকে হারালো।
কেন্দ্রীয় মন্ত্রিসভা শ্রী প্রণব মুখোপাধ্যায়ের দেশ সেবার কাজে ভুয়সী প্রশংসা করছে এবং তাঁর শোকসন্তপ্ত পরিবারকে সরকার ও সমস্ত দেশের পক্ষ থেকে আন্তরিক সমবেদনা জানাচ্ছে”।
CG/CB/SB
(
অর্থমন্ত্রক
পশ্চিমবঙ্গে আয়কর দপ্তরের অভিযান
নয়াদিল্লি, ২১ সেপ্টেম্বর, ২০২১
বিভিন্ন ধরনের ইস্পাত সামগ্রী উৎপাদনের সঙ্গে যুক্ত একটি ব্যবসায়ী গোষ্ঠীর ২৫টি জায়গায় আয়কর দপ্তর গত শুক্রবার  অভিযান চালায়। কলকাতা, দুর্গাপুর, আসানসোল ও পুরুলিয়া সহ রাজ্যের বিভিন্ন জায়গায় ছড়িয়ে থাকা বাড়ি, কার্যালয় ও কারখানায় অভিযান চালানো হয়।
আয়কর দপ্তর এই অভিযানের সময় অসংখ্য ভুয়ো নথিপত্র বাজেয়াপ্ত করেছে। এই সমস্ত নথিপত্র থেকে জানা গেছে এই ব্যবসায়িক গোষ্ঠীটি হিসাব বহির্ভূত নগদ লেনদেন, ভুয়ো সম্পত্তি ক্রয়, প্রকৃত উৎপাদনের পরিবর্তে কম দেখানো, জমি সংগ্রহের বিভিন্ন নথিপত্র ও বিক্রয়ের সঙ্গে যুক্ত। এছাড়াও, সংস্থাটি ঝুঁকিপূর্ণ ঋণ, ভুয়ো সংস্থার শেয়ার বিক্রির মাধ্যমে হিসাব বহির্ভূত মুনাফা অর্জন করেছে। এই গোষ্ঠীর একজন সদস্য একাধিক সম্পত্তির নথিপত্র গোপন রেখেছিলেন বলে অভিযান চালানোর সময় জানা গেছে। এইসব সম্পত্তি বিভিন্ন নামে ক্রয় করা হয়। আয়কর দপ্তর অভিযান জানা গেছে এইসব সম্পত্তির পরিমাণ ৭০০ কোটি টাকারও বেশি। এছাড়াও, হিসাব বহির্ভূত ২০ লক্ষ টাকা নগদ উদ্ধার করা হয়েছে এবং সংস্থাটির দুটি লকারে অনুসন্ধান চালানো হবে।
এই ব্যবসায়িক গোষ্ঠীর কাজকর্ম সম্পাদনকারী একটি এন্ট্রি প্রোভাইডারের খোঁজ মিলেছে। সেখান থেকে বিভিন্ন অসঙ্গতিপূর্ণ নথিপত্র পাওয়া গেছে। এইসব নথিপত্র ভুয়ো সংস্থার শেয়ার বিক্রি, ভুয়ো সংস্থা থেকে ঋণদান, নকল বিল প্রভৃতি সম্পর্কিত। এছাড়াও, এই ব্যবসায়িক গোষ্ঠীর ২০০টিরও বেশি ব্যাঙ্ক অ্যাকাউন্ট রয়েছে, যেগুলি এন্ট্রি প্রোভাইডার দেখাশুনা করতো। বাজেয়াপ্ত হওয়া নথিপত্র থেকে প্রাথমিকভাবে জানা গেছে, ঐ ব্যবসায়িক গোষ্ঠীর কয়েকশো কোটি টাকার সম্পত্তি রয়েছে। বাজেয়াপ্ত নথিপত্র প্রাথমিক পরীক্ষা করে জানা গেছে যে, হিসাব বহির্ভূত আয় গোপন রাখার জন্য ব্যাঙ্ক অ্যাকাউন্টগুলি ব্যবহার করা হ’ত।
সমগ্র ঘটনার তদন্ত ও অনুসন্ধান চলছে।
CG/BD/SB
(Visitor Counter : 189
মানবসম্পদবিকাশমন্ত্রক
সোমবার থেকে এনসিইআরটি আয়োজিত তিন দিনের যোগ অলিম্পিয়াড চালু হয়েছে
নয়াদিল্লি, ১৯ জুন, ২০১৮
সোমবার নয়াদিল্লীতে ন্যাশনাল কাউন্সিল অফ এডুকেশনাল রিসার্চ অ্যান্ড ট্রেনিং  আয়োজিত তিন দিনের জাতীয় যোগ অলিম্পিয়াডের উদ্বোধন করলেন ইউনেস্কোর অধিকর্তা ও নয়াদিল্লী ক্লাস্টার অফিসের প্রতিনিধি মিঃ এরিক ফল্ট।
এনসিইআরটি-র জাতীয় যোগ অলিম্পিয়াড এইবার তৃতীয় বর্ষে পড়ল। এই বছর ২৬টি রাজ্য ও ৪টি আঞ্চলিক শিক্ষা প্রতিষ্ঠান থেকে আগত ৫০০ জন ছাত্রছাত্রী যোগ শিবিরে অংশগ্রহণ করছে। অনুষ্ঠানে স্বাগত ভাষণে এনসিইআরটি-র নির্দেশক ডঃ ঋষিকেশ সেনাপতি বলেন, অলিম্পিয়াডের মাধ্যমে বিজ্ঞানসম্মত ও সার্বিকভাবে সুষ্ঠু জীবনযাপনের বিভিন্ন পন্হার ওপর এনসিইআরটি আলোকপাত করছে। এই কর্মসূচির লক্ষ্য সকলের মধ্যে ইতিবাচক চিন্তাধারার সঞ্চার করার পাশাপাশি শান্তিপূর্ণ সামাজিক জীবনের প্রসার ত্বরান্বিত করা। প্রধানমন্ত্রী শ্রী নরেন্দ্র মোদীকে উদ্ধৃত করে ডঃ সেনাপতি বলেন, আমাদের দায়িত্ব এটা নিশ্চিত করা যে যোগ সংক্রান্ত সঠিক ধারণা সকলের কাছে পৌঁছায়। এই বার্তার প্রেক্ষিতে যোগ অলিম্পিয়াডের আয়োজন করা হয়েছে বলে তিনি জানান। এর উদ্দেশ্য, দেশের বিভিন্ন প্রান্ত থেকে যোগ শিবিরে আসা শিশুদের মধ্যে ঐক্য ও পারস্পরিক বোঝাপড়ার আবহ তৈরি করা।
এনসিইআরটি-র ডিন অধ্যাপক সরোজ যাদব যোগ অলিম্পিয়াডের ইতিহাস উত্থাপন করে বলেন শারীরিক, মানসিক ও আত্মিক সুস্বাস্হ্য গঠনের জন্য যোগাসনের অভ্যাস খুবই গুরুত্বপূর্ণ।
তিনি যোগ-অভ্যাসের প্রয়োজনীয়তা, গ্রাহক, বিভিন্ন আসন ও বিচারের মাপকাঠি সম্পর্কে সবিস্তারে জানান। তিনি বলেন, শিশুদের মধ্যে যোগ-অভ্যাস সম্পর্কে সচেতনতা এবং দলগত সত্তা ও আত্মবিশ্বাস গঠনের আসর হিসেবে যোগ অলিম্পিয়াড গুরুত্বপূর্ণ ভূমিকা পালন করছে।
SSS/SC/NS/…
(Visitor Counter : 40
প্রধানমন্ত্রীরদপ্তর
ভুটানের প্রধানমন্ত্রী ডঃ লোটে শেরিং-এর সঙ্গে প্রধানমন্ত্রী নরেন্দ্র মোদীর টেলিফোন কথা
নয়াদিল্লী, ১১ মে, ২০২১
প্রধানমন্ত্রী শ্রী নরেন্দ্র মোদী আজ ভুটানের প্রধানমন্ত্রী লিনছেন ডঃ লোটে শেরিং-এর সঙ্গে টেলিফোনে কথা বলেছেন।
কোভিড-১৯ মহামারীর বর্তমান ঢেউয়ের বিরুদ্ধে ভারতের জনসাধারণ ও সরকার যে লড়াই চালাচ্ছে ভুটানের প্রধানমন্ত্রী তার সঙ্গে সংহতি প্রকাশ করেছেন। প্রধানমন্ত্রী ভুটানের জনসাধারণ ও সরকার যে সাহায্য ও শুভেচ্ছা পাঠিয়েছে তার জন্য আন্তরিক ধন্যবাদ জানিয়েছেন।
তিনি কোভিড মহামারীর বিরুদ্ধে লড়াইয়ে ভুটানের রাজার নেতৃত্বের প্রশংসা করেছেন এবং লেনছেনের উদ্যোগকে শুভেচ্ছা জানিয়েছেন।
উভয় নেতা বর্তমান সংকটময় পরিস্থিতিতে ভারত ও ভুটানের মধ্যে বিশেষ সৌহার্দ্যপূর্ণ সম্পর্কের অগ্রগতির ওপর গুরুত্ব দিয়েছেন। পারস্পরিক বোঝাপড়া ও সম্মান, অভিন্ন সাংস্কৃতিক ঐতিহ্য ও দুটি দেশের জনসাধারণের মধ্যে নিবিড় যোগাযোগের ওপর ভিত্তি করে এই সম্পর্ক গড়ে উঠেছে।
CG/CB/NS
(
অসামরিকবিমানপরিবহণমন্ত্রক
পশ্চিম উপকূল অভিমুখে অগ্রসর হওয়া ঘূর্ণিঝড় তৌকতায়ের প্রেক্ষিতে বিমানবন্দরগুলিতে সবরকম সতর্কতামূলক ব্যবস্থা
নতুন দিল্লি, ১৫ মে, ২০২১
ভারতের পশ্চিম উপকূল অভিমুখে অগ্রসর হওয়া ঘূর্ণিঝড় তৌকতায়ে-র প্রেক্ষিতে জারি হওয়া টেকনিক্যাল সার্কুলার অনুযায়ী ভারতীয় বিমানবন্দর কর্তৃপক্ষের উচ্চপদস্থ আধিকারিকরা ভিডিও কনফারেন্সের মাধ্যমে পশ্চিম ও দক্ষিণাঞ্চলীয় উপকূল বরাবার বিমানবন্দরগুলির প্রস্তুতি খতিয়ে দেখেছেন। নুতন দিল্লিতে কর্পোরেট সদর দপ্তরে উপকূল বরাবর বিমানবন্দরগুলির প্রস্তুতি খতিয়ে দেখেন বিমানবন্দর কর্তৃপক্ষের পরিচালনা সংক্রান্ত সদস্য শ্রী আই. এন. মূর্তি। বৈঠকে শ্রী মূর্তি সংশ্লিষ্ট সমস্ত বিমানবন্দর কর্তৃপক্ষকে সবরকম আগাম সতর্কতামূলক ব্যবস্থা এবং প্রস্তুতি গ্রহণের নির্দেশ দিয়েছেন।
লাক্ষ্মাদ্বীপে আগাত্তি বিমানবন্দরে বিমান পরিষেবা প্রবল বর্ষণের দরুণ আগামীকাল বেলা ১০টা পর্যন্ত বাতিল করা হয়েছে। সামুদ্রিক ঘূর্ণিঝড়ের প্রভাব মুক্ত হলে এই বিমানবন্দর থেকে পরিষেবা শুরু হবে। ভারতীয় বিমানবন্দর কর্তৃপক্ষের উচ্চপর্যায়ের আধিকারিকরা অন্যান্য বিমানবন্দরগুলিতে পরিস্থিতির ওপর নজর রাখছেন। অবশ্য এখন পর্যন্ত বিমানবন্দরগুলিতে ঘূর্ণিঝড়ের প্রতিকূল প্রভাব না পড়ায় স্বাভাবিক পরিষেবা অব্যাহত রয়েছে।
সুরক্ষার বিষয়টিকে বিবেচনায় রেখে এবং বিমানবন্দর পরিকাঠামোর ক্ষয়-ক্ষতি কমাতে জারি হওয়া নীতি-নির্দেশিকা অনুযায়ী পরিকল্পনা গ্রহণের পরামর্শ দেওয়া হয়েছে। বিমানবন্দর পরিকাঠামো সুরক্ষিত রাখতে আগাম সতর্কতামূলক ব্যবস্থা গ্রহণের পাশাপাশি ঘূর্ণিঝড় পূর্ববর্তী ও পরবর্তী যাবতীয় ব্যবস্থা গ্রহণ সুনিশ্চিত করা হচ্ছে।
ভারতীয় আবহাওয়া দপ্তর ঘূর্ণিঝড় পূর্ববর্তী পূর্বাভাস জারি করেছে। এই পূর্বাভাস অনুযায়ী সামুদ্রিক ঘূর্ণিঝড় তৌকতায়ে আগামী ২৪ ঘন্টায় আরও ঘণিভূত হতে পারে। এরপর, এই ঘূর্ণিঝড় উত্তর-উত্তর পশ্চিম অভিমুখে অগ্রসর হবে এবং আগামী ১৮ মে সকাল নাগাদ গুজরাট উপকূলের কাছাকাছি পৌঁছে যাবে। এর প্রেক্ষিতে লাক্ষ্মাদ্বীপ দ্বীপপুঞ্জ, কেরালা, তামিলনাড়ুর পশ্চিমঘাট সংলগ্ন জেলা এবং কর্ণাটকের উপকূল তথা পশ্চিমঘাট লাগায়ো জেলাগুলির জন্য সতর্কতা জারি করা হয়েছে।
CG/BD/AS/
(Visitor Counter : 152
প্রতিরক্ষামন্ত্রক
ভারত এবং বাংলাদেশের নৌ-বাহিনীর মধ্যে বঙ্গোসাগরে যৌথ মহড়া এবং দুই বাহিনীর উপকূল সীমানায় টলহদারি
নতুন দিল্লি, ০২ অক্টোবর, ২০২০
বঙ্গোপসাগরের উত্তরাংশে বঙ্গোসাগরে ভারত এবং বাংলাদেশের নৌ-বাহিনীর মধ্যে যৌথ মহড়া শুরু হচ্ছে আগামীকাল। দুই দেশের মধ্যে ২০১৯ সালে প্রথম এই মহড়া আয়োজিত হয়েছিল। এই মহড়ার লক্ষ্যই হলো দুই দেশের নৌ-বাহিনীর মধ্যে যৌথ সামুদ্রিক অভিযান ক্ষেত্রে দক্ষতা বৃদ্ধি। বঙ্গোসাগরের এই মহড়ায় দুই দেশের নৌ-বাহিনীর জাহাজ অংশ নেবে। এখানে ভূমি থেকে যুদ্ধ পরিচালন ব্যবস্থাপনা এবং হেলিকপ্টারের সাহায্যে অভিযান চালানোর বিষয়ে মহড়া চলবে।
এই মহড়ার পাশাপাশি ভারত এবং বাংলাদেশের নৌ-বাহিনীর মধ্যে তৃতীয় পর্যায়ে কোর্ডিনেটেড পেট্রোল  অনুষ্ঠিত হবে ৪ থেকে ৫ অক্টোবর পর্যন্ত। ভারত এবং বাংলাদেশের নৌ-বাহিনী আন্তর্জাতিক উপকূল সীমান্ত রেখা বরাবর যৌথ টহলদারি চালাবে। বেআইনী কার্যকলাপ বন্ধের লক্ষ্যেই উভয় দেশের নৌ-বাহিনী কার্যকরী পদক্ষেপ গ্রহণ করেছে।
ভারতীয় নৌ-জাহাজ আইএনএস কিলতান, দেশীয়ভাবে নির্মিত অ্যান্টি সাবমেরিন ওয়ারফেয়ার করভেতি এবং আইএনএস খুকরি, দেশীয়ভাবে নির্মিত গাউডেড মিসাইল করভেতি এই মহড়ায় অংশ নিচ্ছে। অন্যদিকে বাংলাদেশ নৌ-জাহাজ আবুবকর, গাউডেড মিসাইল রণতরি এবং গাউডেড মিসাইল করভেতি এই মহড়ায় অংশ নেবে। উভয় নৌ-বাহিনীর উপকূল অঞ্চলে টহলদারি হেলিকপ্টারও এই মহড়ায় অংশ নিচ্ছে।
ভারত ও বাংলাদেশের মধ্যে একটি নিবিড় দীর্ঘস্থায়ী সম্পর্ক রয়েছে। এই মহড়ার মাধ্যমে দুই দেশের মধ্যে দীর্ঘদিনের সম্পর্ক আরও জোরদার করে তুলবে।
বঙ্গবন্ধু শেখ মুজিবর রহমানের শততম জন্মবার্ষিকী উপলক্ষে মুজিব বর্ষ চলাকালীন বঙ্গোসাগরে এই মহড়া বিশেষ গুরুত্ব পেয়েছে।
ভারত ও বাংলাদেশের নৌ-বাহিনীর মধ্যে উপকূল সীমান্ত বরাবর টহলদারি প্রক্রিয়া এবং বঙ্গোসাগরে দুই বাহিনীর মহড়া প্রধানমন্ত্রী শ্রী নরেন্দ্র মোদীর “সাগর”  দৃষ্টিভঙ্গিরই সফল রূপায়ন।
CG/SS/SKD
(Visitor Counter : 136